projecte-aina/catalan_government_crawling huggingface dataset:
S'intenta conscienciar de la importància de reutilitzar els residus, de la caducitat dels materials i de la vida limitada dels recursos materials i ambientals.
L'activitat consisteix en dues parts:
Primera part: el taller "La ciutat sostenible", que té una durada de 2 hores i es duu a terme al centre penitenciari (CP), on un educador social del Consorci tractament residus sòlids urbans del Maresme (CTRSUM) fa una xerrada informativa i un joc cooperatiu sobre tractament ambiental.
Segona part: una visita a les instal·lacions del CTRSUM, on un petit grup de persones internes coneix el tractament dels residus sòlids i com es reutilitzen, mitjançant un circuit guiat.
Per incrementar la consciència mediambiental i l'aprofitament dels recursos utilitzats.
Per la població penitenciaria en general.
Introduir a les persones internes en estils de vida més sostenibles que contemplin la necessitat de reutilitzar els recursos, que són escassos.
Una educadora social del CTRSUM introdueix als interns en els temes mediambientals i de reciclatge mitjançant un joc cooperatiu.
Posteriorment, es materialitza allò que han treballat en una visita al CTRSUM on veuen el procés de tria, reciclatge i regeneració de residus.
Segona part: al Consorci per al tractament de residus sòlids i urbans del Maresme (Riera Argentona s/n 08303 Mataró).
Pel taller de joc: tot el material el porta el CTRSUM (educadora i jocs).
En el CP cal tenir un espai on es pugui dur a terme la sessió.
Per la visita al Centre: un o dos professionals del CP que acompanyen al grup de persones internes.
Aquest taller s'encabeix dins d'un programa generalista (principalment) i, posteriorment, a la finalització del taller, en sessió-aula es fa una valoració amb el grup de persones internes que hi ha participat, reforçant els aprenentatges que s'han fet.
Que formi part d'un programa global i no únicament una activitat puntual.
Es podria encabir en un programa genèric d'educació mediambiental.
Per part del CP no cal cap tipus de material extra.
Tot el material és facilitat per la CTRSUM, tant pel que fa els jocs (primera part del taller) com posteriorment a la visita al Centre on regalen a les persones internes materials d'oficina reciclats.
Es pot trobar material de suport sobre reciclatge de residus a la pàgina web del Consorci.
Desenvolupament sostenible / apropament al medi social / hàbits sostenibles / conscienciació
Als centres penitenciaris hi ha diferents àmbits i experiències socioeducatives que fan servir les i connexió a Internet.
La societat actual seria impensable sense les TIC i els diferents usos en que s'apliquen.
La presó ha de ser una oportunitat per a conèixer i adquirir habilitats tecnològiques o per no perdre- les.
Per a persones internes als centres penitenciaris catalans.
Les TIC i Internet es fan servir en diferents activitats: estudis reglats, activitats socioeducatives, artístiques i comunicatives i activitats de tractament.
Els centres de formació d'adults compten amb aules TIC a través de les quals les persones internes poden fer estudis en entorns virtuals o fer servir recursos TIC en el seus estudis presencials.
També, a través dels Punts TIC/Òmnia les persones internes poden participar en diferents activitats que els hi permeten desenvolupar competències TIC.
Aquestes activitats es concreten en produccions digitals de diferent tipus, com ara, dMagaZines (magazines digitals d'àudio) i experiències de ràdio, producció audiovisual, disseny web, realitat virtual, habilitats ofimàtiques, disseny gràfic, Scratch i llenguatges de programació...
Els centres penitenciaris compten amb professionals capacitats per a dur a terme activitats amb TIC i amb equipaments de diferents tipus.
També compten amb connexions a Internet amb bona amplada de banda, que està controlada amb filtres de navegació que permeten uns usos segurs de la xarxa.
Entre els equipament TIC destaquen les aules TIC dels centres de formació d'adults, els Punts TIC/Òmnia, les cyberaules (aules creades amb ordinadors reciclats al diferents centres penitenciaris) i un gran nombre estacions autònomes de treball.
A banda dels recursos materials senyalats, als centre penitenciaris s'aplica el Programa AlfaDigital, impulsat per dinamitzadors TIC contractats a través d'una entitat externa, que complementen el treball d'altres professionals.
Competències per a la societat de la informació / Informàtica / Alfabetització digital
Aquesta activitat consisteix en un treball en grup amb joves investigats per delictes contra la seguretat del trànsit, conducció sense llicència o sota els efectes de l'alcohol.
Es realitza dins del Programa de Mediació /Reparació, com a complement a la intervenció de reflexió, presa de consciència i responsabilització que realitza individualment els joves, amb les persones professionals de mediació.
La participació del joves al programa és voluntària i si la valoració del compliment del programa per part jove és positiva, pot comportar el sobreseïment del procediment judicial.
La llei orgànica 5/2000, de 12 de gener, reguladora de la responsabilitat penal dels menors, permet portar a terme activitats educatives amb els joves que reuneixen les condicions per a realitzar un procés de Reparació i/o Conciliació, però que, perquè no hi ha una víctima concreta o aquest no està localitzable, no es pot portar a terme directament amb ella.
Aquest és el supòsit dels delictes contra la Seguretat del trànsit i similars que no suposen un dany concret per a cap persona física.
Els serveis comunitaris, Guàrdia Urbana, etc. sovint organitzen activitats de seguretat vial per a joves, però sovint aquestes no arriben a determinats municipis o s'enfoquen sobretot a adults imputats, o bé no coincideixen en el temps amb els requeriments d'agilitat en la resposta que es convenient oferir als joves.
D'aquestes necessitats sorgeix l'activitat sobre seguretat vial portada a terme pel Servei de Mediació i Assessorament Tècnic (SMAT).
Per a joves amb expedients oberts per delictes contra la seguretat del trànsit, conducció sense llicència, sota els efectes de l'alcohol, etc.
Per tal de facilitar una activitat educativa alternativa o complementària a la Reparació/Conciliació en aquells fets en que no hi ha una víctima concreta.
Així doncs, es pretén complementar la intervenció de reflexió, presa de consciència i responsabilització que realitza el jove dins del programa de Reparació individualment amb el mediador o mediadora o altres intervencions específiques (derivacions a tractaments en cas d'abús d'alcohol, etc.).
És una activitat de 4 hores, en grup de 4 a 10 joves, dinamitzada per una parella de mediadors.
Es realitza a l'SMAT cada 2 mesos, a l'aula de formació de la Ciutat de la Justícia.
Autoavaluació dels joves participants a l'activitat a través d'un qüestionari on se'ls hi pregunta per l'activitat
Avaluació per part dels mediadors/es que porten l'activitat, sobre cada Jove, que es fa arribar al professional referent del cas.
Anar actualitzant els materials.
Reparació / Joves / Activitat educativa / Delictes trànsit / Seguretat vial
Els relats digitals són relats breus de caràcter personal que combinen la narració tradicional amb elements multimèdia (fotografies, vídeos, so, música,...) i que es concreten, com a producte final, en vídeos de curta durada.
Els relats digitals són produccions audiovisuals molt accessibles de crear i a través d'aquest procés es desenvolupen diferents competències.
Per a persones internes als centres penitenciaris catalans.
La creació de relats digitals permet el desenvolupament de diferents competències: expressives (orals i escrites), creatives (narració, descripció, expressió escrita), digitals (enregistrament i edició de so, retoc d'imatges i edició de vídeo) i comunicatives (difusió de les produccions finals).
Als tallers de relats digitals els participants aprenen a crear un guió que servirà de base a la seva producció, a elaborar un storyboard a través del qual vincular paraules i imatges i sons, a enregistrar i editar la banda sonora i a editar el vídeo final.
Els relats digitals es creen a través de les activitats en grup.
Les diferents etapes del procés són compartides entre les persones participants i compten amb el guiatge d'un professional dinamitzador.
En general les activitats fan servir els ordinadors des del primer moment: visualitzar imatges, escriure textos, llegir a partir de la pantalla, enregistrar i editar les lectures en veu alta amb el programari dels ordinadors, fer el muntatge dels vídeos...
Es fan servir les aules TIC dels centres penitenciaris, específicament les dels Punts TIC/Òmnia.
Xarxa d'ordinadors, micròfons, imatges impreses, filtre, connexió a Internet, dinamitzadors/es i monitors/es dels centres penitenciaris, i interns/es.
IV Jornada TIC i Presó 2013: Històries que parlen de nosaltres
Competències per a la societat de la informació / Informàtica / Alfabetització digital
Aquesta activitat està centrada en la producció de verdures i hortalisses a l'hort del Centre Penitenciari de Joves, i es realitza al llarg de tot l'any.
Per desenvolupar aquesta tasca es treballa en grups petits durant la setmana, en horari de matins.
Per aquest projecte es busca l'estabilitat de les persones participants, i l'objectiu és el de tenir cura de tot el procés que engloba un hort (sembrat, creixement i recol·lecció), alhora que es treballen competències com l'organització, la planificació, la constància i l'ordre.
L'activitat està liderada per un educador o educadora amb coneixements d'horticultura.
La finalitat de fer l'hort és aconseguir un producte final, a la vegada que es treballen valors com la constància, la perseverança i l'esforç.
El resultat final són les fruites i verdures, que es venen principalment entre els professionals del mateix Centre.
Els diners obtinguts s'utilitzen per a comprar més materials i llavors.
L'objectiu és promoure que els joves esdevinguin més constants i perseverants, fomentar l'esforç diari amb resultats finals satisfactoris, oferir coneixements sobre jardineria i horticultura, i fomentar competències com l'organització, la planificació i l'ordre.
L'activitat està dirigida per educadors socials professionals que tenen cura de tot el procés de producció: sembrat, creixement i recol·lecció.
És una activitat que demana estabilitat del grup de participants i cura de tot el procés.
Per això es treballa en grups petits, de màxim 10 interns, durant 4 dies a la setmana, en la franja horària de 9 a 10.30
És una activitat continua de poc cost, universal, que es fa a l'aire lliure i amb certa activitat física.
Rendibilitzar millor els resultats (fruites i verdures) i que siguin els propis interns qui s'autogestionin.
Opcions de millora: Rendibilitzar millor els resultats (fruites i verdures) i que siguin els propis interns qui s'autogestionin.
Desenvolupament sostenible / apropament al medi social / formació ocupacional / tallers productius / hort
El grup de gamificació del Centre Penitenciari Puig de les Basses (CPPB) ha apostat per gamificar els programes de tractament amb els quals es treballa a diari per preparar les persones internes per a la seva reinserció social i aconseguir millores individuals d'una manera engrescadora i motivadora.
Dos exemples pràctics de gamificació serien el joc del LEUD i el joc del PdP, que es detallen a continuació.
El LEUD (Duel a l'inrevés- Lideratge Empatia Units Dinàmiques) consisteix en un joc per adquirir habilitats socials i un comportament assertiu en la resolució de conflictes.
És molt fàcil d'aprendre i requereix de poca preparació prèvia.
Hi ha dos participants que es baten en duel, tot assumint un rol assignat a l'atzar davant d'una situació de conflicte.
La resta de participants actuen com a jurat puntuant les diferents habilitats socials i estratègies de resolució de conflictes que els agents actius posen en joc.
El PdP (Programa de preparació de Permisos) és un joc que té com a objectiu guanyar el màxim de punts possibles mentre s'aprenen els continguts teòrics del programa de preparació de permisos.
En algunes ocasions, es guanyen punts si s'encerta la resposta correcta i, en d'altres, si es convenç a la resta de participants que l'opció de resposta escollida a l'atzar és l'encertada.
Per aconseguir nivells de motivació més elevats en els usuaris, amb l'objectiu d'assolir millors resultats.
Per a que les persones internes assoleixin tots aquells continguts que es treballen als programes de tractament per mitjà d'una metodologia més atractiva i engrescadora.
Aconseguir motivar i implicar a les persones internes ens aquells programes de tractament plantejats en el seu procés de rehabilitació, a la vegada que assoleixen els continguts dels mateixos.
A través de la gamificació, que pot ser definida com la tècnica d'aprenentatge que trasllada la mecànica del joc, en aquest cas, als programes de tractament.
Aules i espais educatius dels centres.
Aquests jocs són totalment assumibles, amb un cost zero (jocs distribuïts pel Centre d'Estudis Jurídics i Formació Especialitzada, mitjançant el Programa Compartim, als diferents CP i CE que ho sol·licitin) o molt baix (possibilitat d'impressió dels mateixos).
Pel que fa al capital humà, en el cas exposat han estat necessaris els professionals de tractament dels diversos CP.
Resolució de problemes / educació emocional / habilitats socials / oci i temps lliure
Traspassant Murs és un projecte artístic i social que consisteix en una intervenció de l'artista Marcel·lí Antúnez en el mur interior del centre educatiu de justícia juvenil Can Llupià de Barcelona, en col·laboració amb els nois i noies internats que assisteixen a les aules.
El projecte va néixer amb la voluntat de fer-se anualment fins finalitzar el perímetre del mur que rodeja el centre, i l'acció es realitza amb la Fundació Setba, que considera l'art com una eina de transformació social.
Es detecta la possibilitat de generar processos creatius artístics a través de la transformació del mur interior del centre a través d'un mural de pintura.
Els participants són els i les alumnes del Centre Educatiu Can Llupià.
Despertar l'interès de l'art en els i les joves del Centre Educatiu, al mateix temps que es realitza un mural artístic al mur perimetral interior del centre, amb una temàtica concreta.
Aprendre a treballar en equip per aconseguir un procés creatiu artístic concretat en la transformació d'una part del mur del perímetre del centre.
En sessions grupals on es realitza una presentació del projecte, per posteriorment planificar i dissenyar el dibuix que es pintarà al llarg de les diferents sessions.
Es porta a terme al Centre Educatiu Can Llupià, concretament a les aules i sales on es pot treballar en grup, i posteriorment al mur perimetral del Centre.
Materials de la Fundació Setba, els professos de les aules i l' artista Marcel·lí Antúnez.
Activitats col·lectives/ Desenvolupament moral i de valors / Desenvolupament del pensament / Habilitats del temps lliure
El programa Hora Punta està adreçat a persones penades per un delicte de trànsit.
En el marc d'aquest programa es duu a terme una xerrada amb de l'associació TraCE (Associació Catalana de Traumatismes Cranioencefàlics i Dany Cerebral) per tal de conscienciar del delicte i fomentar la participació de la família en la prevenció de conductes de risc i així promoure un canvi d ́actitud en els interns.
Per fer-ho, es duen a terme dos tipus de sortides:
Una és només amb els interns, la qual consta d'una xerrada per part de la coordinadora de TraCE i una activitat conjunta sobre el seu dia a dia (Club de Lectura Fàcil, artteràpia, etc.)
I l'altra sortida es fa junt amb les famílies.
En aquesta s'obra un debat envers les conductes violentes en la conducció, grau de responsabilitat i coneixement, etc.
Aquesta activitat es desenvolupa per tal de sensibilitzar les persones penades per delictes de trànsit així com als seus familiars per tal de que puguin ser conscients de les conseqüències i antecedents d'aquests tipus de delictes i alhora poder-ho parlar amb els seus propis familiars.
Així doncs es vol conscienciar del delicte i fomentar la participació de la família en la prevenció de conductes de risc i així promoure un canvi d ́actitud de les persones internes.
Persones penades per delictes de trànsit que es trobin participant en el programa Hora Punta, així com els seus familiars o referents.
El fet d'assistir a TraCE serveix per sensibilitzar-se envers la violència vial, conseqüències i antecedents, estil de vida i necessitats de les víctimes del sinistre.
Amb el programa de TraCE es consoliden idees, conceptes, empatitzen amb les víctimes, s'aborda la gravetat del delicte, etc. Així doncs, la xerrada es centra en els factors de risc, les seves conseqüències i la necessitat d ́abordar les possibles causes per evitar la comissió d ́un nou delicte.
Es realitza una xerrada de sensibilització de dues hores un cop finalitzat el programa Hora Punta on estan presents tots els participants.
La sessió està dirigida per la coordinadora de TraCE, que va acompanyada d'una víctima.
Així doncs, es pretén oferir un espai comú familiar per poder reflexionar sobre el fet delictiu.
Es realitza una sessió conjunta entre familiars o referents i interns a la seu de l ́Associació TraCE a Barcelona.
Habilitats de vida / Educació en valors / Relacions familiars i socials / reestructuració cognitiva / desenvolupament moral i de valors / delictes trànsit
Cada 15 dies, s'assigna a 2 joves del Centre Educatiu Folch i Torres la tasca de dissenyar i preparar els menús dels sopars per a la resta de companys, per responsabilitzar-los i treballar l'autonomia i la planificació.
L'activitat que s'emmarca dins el Programa d'hàbits bàsics i habilitats domèstiques, i es desenvolupa amb la metodologia d'aprenentatge-servei.
Sovint ens trobem que els joves ingressats en centres educatius no estan acostumats a responsabilitzar-se de les tasques habituals de la llar ni a col·laborar.
S'ha desenvolupat aquesta experiència per treballar l'autonomia i les mancances que tenen els menors i joves, concretament respecte a mantenir una alimentació correcte i hàbits bàsics i saludables.
Es fomenten també valors com la organització, la planificació, la decisió i la responsabilitat.
Tots els menors i joves ingressats en el CE Folch i Torres
La finalitat és que els menors i joves ingressats en el centre aprenguin a cuinar un àpat saludable, coneixent no només l'elaboració del plat sinó tot el que procés (pensar amb un menú equilibrat ajustat a pressupost, compra d'ingredients....), i, al mateix temps, aprenguin a organitzar-se i a ser responsables de les tasques encomanades que no només els inclouen a ells.
L'objectiu general del Programa d'hàbits bàsics i habilitats domèstiques és que els menors i joves assoleixin el màxim grau d'autonomia en aspectes relacionats amb els hàbits i les habilitats domèstiques.
Amb aquesta activitat es treballen els objectius concrets:
I s'incideix en els següents continguts:
La primera fase d'aquesta activitat consisteix en el disseny i tria del menú per part dels joves.
Posteriorment i un cop dissenyat el menú, cal estudiar la recepta dels plats i comprovar els ingredients que seran necessaris, així com ajustar-los al pressupost del que disposen.
Un cop fet això, seran els mateixos joves qui s'encarregaran d'anar a comprar tot allò necessari amb l'efectiu que els lliurin els educadors del centre per a aquesta tasca.
A partir d'aquí, s'entra en la darrera fase, que consisteix en preparar els menús triats amb els ingredients adquirits (generalment primer plat, segon plat i, sovint, també postres), així com en encarregar-se de netejar i endreçar tot el material emprat.
Un element interessant que sorgeix d'aquesta activitat i que l'enriqueix és que, de vegades, es preparen àpats provinents de diferents cultures, cosa que permet el coneixement de realitats culturals diverses i fomenta la diversitat cultural a través del menjar.
Cuina del centre i/o altres espais necessaris per a la preparació dels àpats, en el CE Folch i Torres de Granollers.
Els necessaris per a la elaboració de l'àpat i el seguiment del personal educatiu.
Habilitats de vida / Desenvolupament moral i de valors / Educació en valors / Hàbits saludables / Cuina
Aquest projecte pretén acostar els joves al món dels animals de companyia fent-los veure la problemàtica de l'abandonament i el maltractament animal.
En aquest cas en concret es fomenta l'activitat dels joves com a voluntaris perquè de manera altruista dediquin el seu temps lliure a passejar i tenir cura dels gossos de la gossera municipal de Barcelona.
Aquest projecte parteix de la necessitat de fomentar l'adquisició de valors i pràctiques adequades en els joves, les quals es deriven del procés d'implicació d'aquests amb el personal voluntari de la gossera municipal i amb els animals dels que allà es té cura.
Es vol potenciar, a partir del vincle que pugui crear-se entre el context de la gossera i els joves, tasques de responsabilitat i cura que després puguin extrapolar a les seves situacions i circumstàncies personals.
Per als joves interns del Centre Educatiu Can Llupià en règim semiobert.
La finalitat d'aquest projecte és que els joves aprenguin valors i treballin competències que els poden resultar d'utilitat un cop assoleixin la llibertat, com per exemple l'empatia, la responsabilització, el compromís, etc.
Els objectius del Projecte "Acompanyem" es concreten en:
L'activitat es porta a terme un dia a la setmana (habitualment, els dimecres a la tarda).
Els joves participants es desplacen a les instal·lacions de la Gossera Municipal de Barcelona, i allà realitzen diverses activitats de col·laboració amb les tasques del centre, coordinades tant pels educadors del centre com pels voluntaris de la Gossera.
A les instal·lacions de la Gossera municipal de Barcelona.
Els recursos emprats en aquesta activitat són: furgoneta del centre per al transport dels joves, i un educador/ora amb tres joves participants del CE Can Llupià.
Material fotogràfic del projecte compartim del CEFJE
Habilitats socials / Desenvolupament personal / Desenvolupament moral i de valors / Habilitats de vida / Educació en valors / Voluntariat
Aquest projecte consisteix en l'organització d'una cursa atlètica solidària al municipi de Sant Esteve Sesrovires.
Per correspondre amb valors positius la societat, a través de l'esport.
Aquest representa un mitjà idoni per crear altres tipus d'accions socials i, així, les persones internes es facin ressò dels esdeveniments que creen solidaritat i justícia.
Per a interns i professionals del centre, amb inquietuds a nivell esportiu i molt conscienciats amb les problemàtiques socials actuals.
Tenim com a missió l'organització i el desenvolupament d'esdeveniments esportius fora del centre penitenciari, que permetin una participació massiva de la societat i així aconseguir la màxima recaptació possible per a donar-ho en benefici de la causa social escollida.
La nostra intervenció consisteix en l'organització i el desenvolupament d'una cursa popular urbana fora del CP que permeti la participació massiva de la societat.
En cada edició de la cursa es pretén recaptar fons per dedicar-los a una causa benèfica diferent.
Municipi de Sant Esteve Sesrovires.
hàbits saludables / apropament al medi social / convivència i diversitat / voluntariat social